CELEX: 31983R3682
Language: el
Date: 1983-12-22
Title: Κανονισμός (ΕΟΚ) αριθ. 3682/83 του Συμβουλίου της 22ας Δεκεμβρίου 1983 για τις αλιευτικές δραστηριότητες, εκτός της αλιείας της ρέγγας στη Βόρεια Θάλασσα, που ασκούνται σε ύδατα υπό την κυριαρχία και τη δικαιοδοσία των κρατών μελών, εκδιδόμενος προσωρινά εν αναμονή του καθορισμού των συνόλων επιτρεπομένων αλιευμάτων (TAC) και των ποσοστώσεων για το 1984

Avis juridique important

|

31983R3682

Κανονισμός (ΕΟΚ) αριθ. 3682/83 του Συμβουλίου της 22ας Δεκεμβρίου 1983 για τις αλιευτικές δραστηριότητες, εκτός της αλιείας της ρέγγας στη Βόρεια Θάλασσα, που ασκούνται σε ύδατα υπό την κυριαρχία και τη δικαιοδοσία των κρατών μελών, εκδιδόμενος προσωρινά εν αναμονή του καθορισμού των συνόλων επιτρεπομένων αλιευμάτων (TAC) και των ποσοστώσεων για το 1984  

Επίσημη Εφημερίδα αριθ. L 368 της 29/12/1983 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 3682/83 ΤΟΥ ΣΥΜΒΟΥΛΙΟΥ  της 22ας Δεκεμβρίου 1983  για τις αλιευτικές δραστηριότητες, εκτός της αλιείας της ρέγγας στη Βόρεια Θάλασσα, που ασκούνται σε ύδατα υπό την κυριαρχία και τη δικαιοδοσία των κρατών μελών, εκδιδόμενος προσωρινά εν αναμονή του καθορισμού των συνόλων επιτρεπομένων αλιευμάτων (TAC) και των ποσοστώσεων για το 1984  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως τα άρθρα 3, 4 και 11,  την πρόταση της Επιτροπής,  Εκτιμώντας:  ότι το Συμβούλιο ενέκρινε στις 20 Δεκεμβρίου 1983, με τον κανονισμό (ΕΟΚ) αριθ. 3624/83 (2), τα σύνολα των επιτρεπομένων αλιευμάτων (TAC) και τις ποσοστώσεις για το 1983·  ότι, εν αναμονή της αποφάσεως του Συμβουλίου επί των προτάσεων της Επιτροπής σχετικά με τα (TAC) και τις ποσοστώσεις που θα εφαρμοσθούν το 1984, είναι αναγκαίο να εξασφαλισθεί, λαμβάνοντας σοβαρά υπόψη το θέμα της διατηρήσεως, η συνέχιση της αλιείας από πλοία των κρατών μελών μέχρι τις 31 Ιανουαρίου 1984, με βάση τις ποσοστώσεις που καθορίστηκαν για το 1983 και τα πορίσματα των διαβουλεύσεων που πραγματοποιήθηκαν με τη Νορβηγία για το 1984·  ότι ο κανονισμός (ΕΟΚ) αριθ. 3624/83 δεν καθορίζει TAC και ποσοστώσεις για τη ρέγγα της Βόρειας Θάλασσας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Πλοία με σημαία ενός κράτους μέλους μπορούν προσωρινά να ασκούν αλιευτικές δραστηριότητες ανάλογα με τους εποχιακούς κύκλους, σύμφωνα με τον κανονισμό (ΕΟΚ) αριθ. 3624/83 και με τα πορίσματα των διαβουλεύσεων που πραγματοποιήθηκαν με τη Νορβηγία, όσον αφορά το 1984.  2. Ο παρών κανονισμός δεν έχει εφαρμογή για την αλιεία των αποθεμάτων ρέγγας που βρίσκονται στη Βόρεια Θάλασσα και την Ανατολική Μάγχη.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η μέχρι τις 31 Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1983.  Για το Συμβούλιο  Ο Πρόεδρος  Κ. ΒΑΪΤΣΟΣ  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 365 της 27. 12. 1983, σ. 1.